ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
അഞ്ച് വർഷത്തേക്ക് 1,600 കോടി രൂപ ബജറ്റോടെ ആയുഷ്മാൻ ഭാരത് ഡിജിറ്റൽ മിഷൻ  നടപ്പാക്കുന്നതിന് കേന്ദ്ര മന്ത്രിസഭയുടെ അംഗീകാരം
ടെലിമെഡിസിൻ പോലുള്ള സാങ്കേതികവിദ്യകളുടെ ഉപയോഗം പ്രോത്സാഹിപ്പിക്കുന്നതിലൂടെയും ആരോഗ്യ സേവനങ്ങളുടെ ദേശീയ പോർട്ടബിലിറ്റി പ്രാപ്തമാക്കുന്നതിലൂടെയും ഗുണമേന്മയുള്ള ആരോഗ്യ പരിരക്ഷയുടെ പ്രാപ്യത എ ബി ഡി എം മെച്ചപ്പെടുത്തും.
പൗരന്മാർക്ക് അവരുടെ ആയുഷ്മാൻ ഭാരത് ഹെൽത്ത് അക്കൗണ്ട് നമ്പറുകൾ സൃഷ്ടിക്കാൻ കഴിയും, അതിലേക്ക് അവരുടെ ഡിജിറ്റൽ ഹെൽത്ത് റെക്കോർഡുകൾ ബന്ധിപ്പിക്കാൻ കഴിയും.
കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ ആയുഷ്മാൻ ഭാരത് ഡിജിറ്റൽ മിഷൻ  എന്ന കേന്ദ്രാവിഷ്കൃത പദ്ധതി അഞ്ച് വർഷത്തേക്ക് 1,600 കോടി രൂപ ബജറ്റോടെ ദേശീയ തലത്തിൽ സമാരംഭം കുറയ്ക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. ആയുഷ്മാൻ ഭാരത് ഡിജിറ്റൽ മിഷന്റെ  നിർവഹണ ഏജൻസി ദേശീയ ആരോഗ്യ അതോറിറ്റി  ആയിരിക്കും.
ആരോഗ്യ പരിരക്ഷാ ആവാസവ്യവസ്ഥയിലുടനീളമുള്ള ഡിജിറ്റൽ ആരോഗ്യ സൊല്യൂഷനുകൾ വർഷങ്ങളായി വളരെയധികം പ്രയോജനം ചെയ്യുന്നതായി തെളിയിക്കപ്പെട്ടിട്ടുണ്ട്, കോവിൻ , ആരോഗ്യ സേതു, ഇ സഞ്ജീവനി എന്നിവ ആരോഗ്യ സംരക്ഷണം പ്രാപ്യമാക്കുന്നതിൽ സാങ്കേതികവിദ്യയ്ക്ക് വഹിക്കാനാകുന്ന പങ്ക് കൂടുതൽ പ്രകടമാക്കുന്നു. എന്നിരുന്നാലും, തുടർച്ചയായ പരിചരണത്തിനും വിഭവങ്ങളുടെ ഫലപ്രദമായ വിനിയോഗത്തിനും അത്തരം പരിഹാരങ്ങൾ സമന്വയിപ്പിക്കേണ്ടതുണ്ട്.
ജൻധൻ, ആധാർ, മൊബൈൽ  ത്രിത്വത്തിന്റെ രൂപത്തിലും ഗവണ്മെന്റിന്റെ മറ്റ് ഡിജിറ്റൽ സംരംഭങ്ങളായും രൂപപ്പെടുത്തിയ അടിത്തറയെ അടിസ്ഥാനമാക്കി, ആയുഷ്മാൻ ഭാരത് ഡിജിറ്റൽ മിഷൻ  വിപുലമായ ഒരു ഓൺലൈൻ പ്ലാറ്റ്ഫോം സൃഷ്ടിക്കുന്നു. ഡാറ്റ, ഇൻഫർമേഷൻ, അടിസ്ഥാനസൗകര്യ സേവനങ്ങൾ, ആരോഗ്യ സംബന്ധിയായ വ്യക്തിഗത വിവരങ്ങളുടെ സുരക്ഷ, രഹസ്യസ്വഭാവം, സ്വകാര്യത എന്നിവ ഉറപ്പാക്കിക്കൊണ്ട് തുറന്നതും പരസ്പര പ്രവർത്തനക്ഷമവും നിലവാരം പുലർത്തുന്നതുമായ ഡിജിറ്റൽ സംവിധാനങ്ങൾ ശരിയായി പ്രയോജനപ്പെടുത്തുന്നു.
എ ബി ഡി എമ്മിന് കീഴിൽ, പൗരന്മാർക്ക് അവരുടെ ആയുഷ്മാൻ ഭാരത് ഹെൽത്ത് അക്കൗണ്ട് നമ്പറുകൾ സൃഷ്ടിക്കാൻ കഴിയും, അതിലേക്ക് അവരുടെ ഡിജിറ്റൽ ആരോഗ്യ രേഖകൾ ബന്ധിപ്പിക്കാൻ കഴിയും. വിവിധ ആരോഗ്യ പരിരക്ഷാ ദാതാക്കളിൽ ഉടനീളം വ്യക്തികൾക്കായി ആരോഗ്യ രേഖകൾ സൃഷ്ടിക്കാനും ആരോഗ്യ പരിരക്ഷാ ദാതാക്കളുടെ ക്ലിനിക്കൽ തീരുമാനങ്ങൾ മെച്ചപ്പെടുത്താനും ഇത് സഹായിക്കും. ടെലിമെഡിസിൻ പോലുള്ള സാങ്കേതികവിദ്യകളുടെ ഉപയോഗം പ്രോത്സാഹിപ്പിക്കുന്നതിലൂടെയും ആരോഗ്യ സേവനങ്ങളുടെ ദേശീയ പോർട്ടബിലിറ്റി പ്രാപ്തമാക്കുന്നതിലൂടെയും ഗുണമേന്മയുള്ള ആരോഗ്യ പരിരക്ഷയുടെ തുല്യമായ പ്രാപ്യത മിഷൻ മെച്ചപ്പെടുത്തും.
ലഡാക്ക്, ചണ്ഡീഗഡ്, ദാദ്ര & നഗർ ഹവേലി, ദാമൻ & ദിയു, പുതുച്ചേരി, ആൻഡമാൻ നിക്കോബാർ ദ്വീപുകൾ, ലക്ഷദ്വീപ് എന്നീ ആറ് കേന്ദ്രഭരണ പ്രദേശങ്ങളിൽ എൻഎച്ച്എ വികസിപ്പിച്ച സാങ്കേതിക പ്ലാറ്റ്ഫോമിന്റെ വിജയകരമായ നടത്തിപ്പിലൂടെ എബിഡിഎമ്മിന്റെ പൈലറ്റ് പൂർത്തിയാക്കി. പൈലറ്റ് സമയത്ത്, ഡിജിറ്റൽ സാൻഡ്ബോക്സ് സൃഷ്ടിക്കപ്പെട്ടു, അതിൽ 774-ലധികം പങ്കാളി പരിഹാരങ്ങൾ സംയോജനത്തിന് വിധേയമാണ്. 2022 ഫെബ്രുവരി 24 വരെ, 17,33,69,087 ആയുഷ്മാൻ ഭാരത് ഹെൽത്ത് അക്കൗണ്ടുകൾ സൃഷ്ടിക്കുകയും 10,114 ഡോക്ടർമാരും 17,319 ആരോഗ്യ സൗകര്യങ്ങളും എബിഡിഎമ്മിൽ രജിസ്റ്റർ ചെയ്തിട്ടുണ്ട്.
ഫലപ്രദമായ പൊതുജനാരോഗ്യ ഇടപെടലുകൾക്കായി തെളിവുകളുടെ അടിസ്ഥാനത്തിലുള്ള തീരുമാനങ്ങൾ എടുക്കുന്നതിന് എ ബി ഡി എം സൗകര്യമൊരുക്കുക മാത്രമല്ല, അത് നവീകരണത്തെ ഉത്തേജിപ്പിക്കുകയും ആരോഗ്യ സംരക്ഷണ ആവാസവ്യവസ്ഥയിലുടനീളം തൊഴിലവസരങ്ങൾ സൃഷ്ടിക്കുകയും ചെയ്യും.
-ND-
(Visitor Counter : 97
പ്രധാനമന്ത്രിയുടെ ഓഫീസ്
ഉത്തർപ്രദേശിലെ ലഖ്നൗ, ഹർദോയ് ജില്ലകളിൽ പ്രധാനമന്ത്രി മിത്ര മെഗാ ടെക്സ്റ്റൈൽസ് പാർക്ക് സ്ഥാപിച്ചതിനെ പ്രധാനമന്ത്രി അഭിനന്ദിച്ചു
ഉത്തർപ്രദേശിലെ ലഖ്നൗ, ഹർദോയ് ജില്ലകളിൽ പ്രധാനമന്ത്രി മിത്ര മെഗാ ടെക്സ്റ്റൈൽസ് പാർക്ക് സ്ഥാപിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഇന്ന് ഉത്തർപ്രദേശിൽ പ്രധാനമന്ത്രി മിത്ര മെഗാ ടെക്സ്റ്റൈൽസ് പാർക്ക് ഉദ്ഘാടനം ചെയ്യുന്നതിനെക്കുറിച്ച് കേന്ദ്ര വാണിജ്യ, വ്യവസായ, ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ നടത്തിയ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് പരമ്പരയിൽ പറഞ്ഞു;
“ഉത്തർപ്രദേശിന് തുണിത്തരങ്ങളുടെ സമ്പന്നമായ പാരമ്പര്യമുണ്ട്, വലിയ വിപണിയും ഉപഭോക്തൃ അടിത്തറയുമുണ്ട്. കഠിനാധ്വാനികളായ നെയ്ത്തുകാരുടെയും വൈദഗ്ധ്യമുള്ള തൊഴിലാളികളുടെയും നാടാണിത്. ലഖ്നൗ, ഹർദോയ് ജില്ലകളിൽ പ്രധാനമന്ത്രി മിത്ര മെഗാ ടെക്സ്റ്റൈൽസ് പാർക്ക് സ്ഥാപിക്കുന്നത് യുപിക്ക് ഏറെ ഗുണം ചെയ്യും."
Uttar Pradesh has rich tradition of textiles, a big market and consumer base. It is home to hardworking weavers and a skilled workforce. The setting up of the PM Mitra Mega Textiles Park across Lucknow and Hardoi districts will greatly benefit UP. #PragatiKaPmMitra https://t.co/su1OlbHlQe
— Narendra Modi  April 18, 2023
उत्तर प्रदेश के मेरे सभी भाइयों और बहनों के लिए आज एक बहुत अहम दिन है। लखनऊ और हरदोई में PM MITRA पार्क का शुभारंभ होने जा रहा है। इस अवसर पर आप सभी को मेरी बहुत-बहुत शुभकामनाएं। #PragatiKaPmMitra https://t.co/su1OlbHlQe
— Narendra Modi  April 18, 2023
പ്രധാനമന്ത്രിയുടെ ഓഫീസ്
ദേശീയ ഡിജിറ്റൽ ഹെൽത്ത് മിഷന്റെ പുരോഗതി അവലോകനം ചെയ്യുന്നതിനായി പ്രധാനമന്ത്രിയുടെ അധ്യക്ഷതയിൽ ഉന്നതതല യോഗം ചേർന്നു
പൗരന്മാർക്കായി വിവിധ സേവനങ്ങളും , പുതുമകളും ഉപയോഗിച്ച് ഡിജിറ്റൽ ഹെൽത്ത് സാങ്കേതിക വിപ്ലവം സൃഷ്ടിക്കാൻ എൻഡിഎച്ച്എം
ദേശീയ ഡിജിറ്റൽ ഹെൽത്ത് മിഷന് കീഴ്ലെ പ്രവർത്തനങ്ങൾ വിപുലീകരിക്കണം : പ്രധാനമന്ത്രി
പൗരന്മാർക്ക് നിരവധി ആരോഗ്യ സേവനങ്ങൾ ലഭിക്കുന്നതിന് എൻഡിഎച്ച്എം അവരുടെ ജീവിതം സുഗമമാക്കും : പ്രധാനമന്ത്രി
ദേശീയ ഡിജിറ്റൽ ഹെൽത്ത് മിഷന്റെ  പ്രവർത്തനങ്ങൾ അവലോകനം ചെയ്യുന്ന തിനായി ചേർന്ന ഉന്നതതല യോഗത്തിൽ പ്രധാനമന്ത്രി ശ്രീ. നരേന്ദ്ര മോദി അധ്യക്ഷത വഹിച്ചു. 2020 ഓഗസ്റ്റ് 15 ന് സ്വാതന്ത്ര്യദിന പ്രസംഗത്തിൽ പ്രധാനമന്ത്രി എൻഡിഎച്ച്എം ആരംഭിക്കുമെന്ന് പ്രഖ്യാപിച്ചിരുന്നു. അതിനുശേഷം, ഡിജിറ്റൽ മൊഡ്യൂളുകളും രജിസ്ട്രി കളും വികസിപ്പിക്കുകയും ആറ് കേന്ദ്രഭരണ പ്രദേശ ങ്ങളിൽ ദൗത്യം ആരംഭിക്കുകയും ചെയ്തു. ഇതുവരെ 11.9 ലക്ഷത്തോളം ഹെൽത്ത് ഐഡികൾ സൃഷ്ടി ക്കുകയും 3106 ഡോക്ടർമാരും 1490 സൗകര്യങ്ങളും പ്ലാറ്റ്ഫോമിൽ രജിസ്റ്റർ ചെയ്തിട്ടുണ്ട്.
യൂണിഫൈഡ് ഹെൽത്ത് ഇന്റർഫേസ്  - ഡിജിറ്റൽ ആരോഗ്യത്തിനായി തുറന്നതും പരസ്പരം പ്രവർത്തിപ്പിക്കാവുന്നതുമായ ഐടി ശൃംഖല ഉടൻ പുറത്തിറക്കുമെന്ന് വിഭാവനം ചെയ്തിട്ടുണ്ട്. ഈ ഇന്റർഫേസ് പൊതു, സ്വകാര്യ പരിഹാരങ്ങളും അപ്ലിക്കേഷനുകളും പ്ലഗ് ഇൻ ചെയ്യാനും ദേശീയ ഡിജിറ്റൽ ഹെൽത്ത് ഇക്കോസിസ്റ്റത്തിന്റെ ഭാഗമാകാനും പ്രാപ്തമാക്കും. ടെലി-കൺസൾട്ടേഷനുകൾ അല്ലെങ്കിൽ ലബോറട്ടറി ടെസ്റ്റുകൾ പോലുള്ള ആരോഗ്യ പരിരക്ഷാ സേവനങ്ങൾ തിരയാനും ബുക്ക് ചെയ്യാനും ലഭ്യമാക്കാനും ഇത് ഉപയോക്താക്കളെ അനുവദിക്കും. പരിശോധിച്ച ആരോഗ്യ സംരക്ഷണ ദാതാക്കൾ മാത്രമേ പരിസ്ഥിതി വ്യവസ്ഥയിൽ ചേരുകയുള്ളൂവെന്ന് സിസ്റ്റം ഉറപ്പാക്കും. ഇത് പുതുമകളും പൗരന്മാർക്കായി വിവിധ സേവനങ്ങളും ഉൾക്കൊള്ളുന്ന ഒരു ഡിജിറ്റൽ ഹെൽത്ത് ടെക് വിപ്ലവം അഴിച്ചുവിടാൻ സാധ്യതയുണ്ട്. അത്തരമൊരു രീതിയിൽ, ആരോഗ്യ ഇൻഫ്രാസ്ട്രക്ചറും മാനവ വിഭവശേഷിയും രാജ്യത്തുടനീളം കൂടുതൽ കാര്യക്ഷമമായി ഉപയോഗിക്കാൻ കഴിയും.
നാഷണൽ പേയ്മെന്റ് കോർപ്പറേഷൻ ഓഫ് ഇന്ത്യ  വികസിപ്പിച്ച യുപിഐ ഇ-വൗച്ചർ എന്ന ആശയം ചർച്ച ചെയ്യപ്പെട്ടു. ഈ ഡിജിറ്റൽ പേയ്മെന്റ് ഓപ്ഷൻ നിർദ്ദിഷ്ട ഉദ്ദേശ്യവുമായി ലിങ്കുചെയ്തിരിക്കുന്ന സാമ്പത്തിക ഇടപാടുകൾ പ്രവർത്തനക്ഷമമാക്കും അത് ഉദ്ദേശിച്ച ഉപയോക്താ വിന് മാത്രം ഉപയോഗിക്കാൻ കഴിയും. വിവിധ ഗവണ്മെന്റ് പദ്ധതികളുടെ ലക്ഷ്യവേധിയും കാര്യക്ഷമ വുമായ വിതരണത്തിന് ഇത് ഉപയോഗപ്രദമാകും .
എൻഡിഎച്ച്എമ്മിന് കീഴിലുള്ള പ്രവർത്തനങ്ങൾ വിപുലീകരിക്കുന്നതിനുള്ള നടപടികൾ വേഗത്തിലാക്ക ണമെന്ന് പ്രധാനമന്ത്രി നിർദ്ദേശിച്ചു. പൗരന്മാർക്ക് നിരവധി ആരോഗ്യ സേവനങ്ങൾ ലഭിക്കുന്നതിന് എൻഡിഎച്ച്എം അവരുടെ ജീവിതം സുഗമമാക്കു മെന്ന് പ്രധാനമന്ത്രി പറഞ്ഞു. സാങ്കേതിക പ്ലാറ്റ്ഫോമും രജിസ്ട്രികളുടെ നിർമ്മാണവും അനിവാര്യമായ ഘടക ങ്ങളാണെങ്കിലും, രാജ്യത്തുടനീളമുള്ള പൗരന്മാരെ ഒരു ഡോക്ടറുമായി ടെലി കൺസൾട്ടേഷൻ, സേവനങ്ങൾ ലഭ്യമാക്കുക തുടങ്ങിയ സേവനങ്ങൾ ലഭ്യമാക്കുന്ന തിലൂടെ മാത്രമേ പൗരന്മാർക്ക് പ്ലാറ്റ്ഫോമിന്റെ പ്രയോജനം ദൃശ്യമാകൂ എന്ന് അദ്ദേഹം നിരീക്ഷിച്ചു. ഒരു ലാബിന്റെ, പരിശോധനാ റിപ്പോർട്ടുകളോ ആരോഗ്യ രേഖകളോ ഡിജിറ്റലായി ഡോക്ടറിലേക്ക് കൈമാറു കയും മുകളിലുള്ള ഏതെങ്കിലും സേവനങ്ങൾക്ക് ഡിജിറ്റലായി പണമടയ്ക്കുകയും ചെയ്യുന്നു. ഈ ദിശയിലുള്ള ശ്രമങ്ങൾ ഏകോപിപ്പിക്കുന്നതിന് അദ്ദേഹം ആരോഗ്യ മന്ത്രാലയത്തിനും ഇലക്ട്രോണി ക്സ്, ഐടി മന്ത്രാലയത്തിനും ഒപ്പം ദേശീയ ആരോഗ്യ അതോറിറ്റിക്കും പ്രധാനമന്ത്രി നിർദ്ദേശം നൽകി.
വാര്ത്താവിതരണ പ്രക്ഷേപണ മന്ത്രാലയം
വോട്ടർ ബോധവൽക്കരണ പരിപാടിയുടെ രണ്ടാം എപ്പിസോഡ്, 2022 ഒക്ടോബർ 14-ന് ഓൾ ഇന്ത്യ റേഡിയോ സംപ്രേക്ഷണം ചെയ്യും
ഓൾ ഇന്ത്യ റേഡിയോ ഇന്ത്യൻ തിരഞ്ഞെടുപ്പ് കമ്മീഷനുമായി സഹകരിച്ച് വോട്ടർ ബോധവൽക്കരണവുമായി ബന്ധപ്പെട്ട് പുതിയ പ്രതിവാര പരിപാടി "മത്ദാതാ ജംഗ്ഷൻ" ആരംഭിച്ചു. പ്രോഗ്രാമിന്റെ രണ്ടാം എപ്പിസോഡ് 2022 ഒക്ടോബർ 14 വെള്ളിയാഴ്ച 100.1 FM GOLD ചാനലിൽ ഡൽഹി, മുംബൈ, കൊൽക്കത്ത, ചെന്നൈ, ഹൈദരാബാദ് എന്നിവിടങ്ങളിൽ വൈകുന്നേരം 7.25 മുതൽ 7.40 വരെ സംപ്രേക്ഷണം ചെയ്യും. ‘ഒരു വോട്ടിന്റെ ശക്തി’ എന്നതാണ് പ്രമേയം.
മലയാളം ഉൾപ്പെടെ രാജ്യത്തുടനീളമുള്ള 23 ഭാഷകളിൽ 15 മിനിറ്റ് പ്രതിവാര പരിപാടി എല്ലാ വെള്ളിയാഴ്ചയും സംപ്രേക്ഷണം ചെയ്യുന്നു. എഫ്എം റെയിൻബോ, വിവിധ് ഭാരതി സ്റ്റേഷനുകൾ, രാജ്യത്തുടനീളമുള്ള എഐആറിന്റെ പ്രൈമറി ചാനലുകൾ എന്നിവയിൽ രാത്രി 7 മുതൽ 9 വരെയുള്ള സമയ ബാൻഡിൽ ഇത് പ്രക്ഷേപണം ചെയ്യും. @airnewsalerts എന്ന ട്വിറ്റെർ ഹാൻഡിൽ, 'News On AIR' ആപ്പ്, ഓൾ ഇന്ത്യ റേഡിയോയുടെ യൂട്യൂബ് ചാനലുകൾ എന്നിവയിലും പരിപാടി കേൾക്കാം.
പ്രതിവാര പരിപാടി വോട്ടർ ആവാസവ്യവസ്ഥയുടെ എല്ലാ വശങ്ങളും ഉൾക്കൊള്ളുന്നു. ഓരോ എപ്പിസോഡും തിരഞ്ഞെടുപ്പ് പ്രക്രിയയിലെ ഒരു പ്രത്യേക പ്രമേയത്തെ അടിസ്ഥാനമാക്കിയുള്ളതാണ്. എല്ലാ 52 പ്രമേയങ്ങളും അർഹരായ എല്ലാ പൗരന്മാരെയും പ്രത്യേകിച്ച് യുവാക്കളെയും ആദ്യ വോട്ടർമാരെയും വോട്ടുചെയ്യാനും, തിരഞ്ഞെടുപ്പ് സമയത്ത് വ്യക്തമായ തീരുമാനമെടുക്കാനും പ്രോത്സാഹിപ്പിക്കുന്നു.
ക്വിസ്, വിദഗ്ധരുടെ അഭിമുഖം, ECI യുടെ SVEEP ടീം നിർമ്മിച്ച ഗാനങ്ങൾ എന്നിവ ഓരോ എപ്പിസോഡിലും ഉണ്ടാകും. പരിപാടിയിൽ ഒരു സിറ്റിസൺ കോർണറും ഉൾപ്പെടുന്നു. അവിടെ ഏതൊരു പൗരനും വോട്ടിംഗിന്റെ എല്ലാ വശങ്ങളെക്കുറിച്ചും ചോദ്യങ്ങൾ ചോദിക്കാനും അഭിപ്രായങ്ങൾ നൽകാനും കഴിയും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 111.40 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 58.42 ലക്ഷത്തിലധികം ഡോസ് വാക്സിനുകൾ
രോഗമുക്തി നിരക്ക് നിലവിൽ 98.26%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 11,850 പേർക്ക്
രാജ്യത്ത് ചികിത്സയിലുള്ളവരുടെ എണ്ണം 1,36,308 ; 274 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  തുടർച്ചയായ 50-ാം ദിവസവും 2 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 58,42,530 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 111.40 കോടി  പിന്നിട്ടു. 1,14,01,023 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,80,192
രണ്ടാം ഡോസ് 93,17,204
മുന്നണിപ്പോരാളികൾ
ഒന്നാം ഡോസ് 1,83,73,803
രണ്ടാം ഡോസ് 1,61,44,615
18-44 പ്രായപരിധിയിലുള്ളവർ
ഒന്നാം ഡോസ് 43,05,85,042
രണ്ടാം ഡോസ് 16,59,93,869
45-59 പ്രായപരിധിയിലുള്ളവർ
ഒന്നാം ഡോസ് 17,78,11,757
രണ്ടാം ഡോസ് 10,35,94,850
60നുമേൽ പ്രായമുള്ളവർ
ഒന്നാം ഡോസ് 11,14,37,662
രണ്ടാം ഡോസ് 7,04,09,140
ആകെ 1,11,40,48,134
കഴിഞ്ഞ 24 മണിക്കൂറിനുള്ളിൽ 12,403 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,38,26,483 ആയി.
ദേശീയ രോഗമുക്തി നിരക്ക് 98.26% ആണ്.
തുടർച്ചയായ 139-ാം ദിവസവും 50,000 ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 11,850 പേർക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തിൽ താഴെയായി. നിലവിൽ 1,36,308 പേരാണ് ചികിത്സയിലുള്ളത്. കഴിഞ്ഞ 274 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.40 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 12,66,589 പരിശോധനകൾ നടത്തി. ആകെ 62.23 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.05 ശതമാനമാണ്. കഴിഞ്ഞ 50 ദിവസമായി ഇത് 2 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 0.94 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 40 ദിവസമായി 2 ശതമാനത്തിൽ താഴെയാണ്. തുടർച്ചയായ 75-ാം ദിവസവും ഇത് 3 ശതമാനത്തിൽ താഴെയാണ്.
(Visitor Counter : 96
ആഭ്യന്തരകാര്യ മന്ത്രാലയം
കോവിഡ് 19-തിന് എതിരെസ്വീകരിക്കേണ്ടനടപടികൾ ചർച്ച ചെയ്യുന്നതിനുള്ള മൂന്നാമത് അവലോകന യോഗം ആഭ്യന്തര മന്ത്രി ശ്രീ അമിത് ഷായുടെ അധ്യക്ഷതയിൽ ചേർന്നു.
മാർച്ച് 25 ന് ശേഷം, കോവിഡ് 19-തിന് എതിരെ സ്വീകരിക്കേണ്ട നടപടികൾ ചർച്ച ചെയ്യുന്നതിനുള്ള മൂന്നാമത് അവലോകന യോഗം ആഭ്യന്തര മന്ത്രി ശ്രീ അമിത് ഷായുടെ അധ്യക്ഷതയിൽ ചേർന്നു.
പ്രധാന മന്ത്രിയുടെ നിർദേശം പ്രകാരം, നിത്യോപയോഗ സാധനങ്ങൾ സാധാരണ ജനങ്ങളിൽ എത്തിക്കുന്നതിനുള്ള നടപടികൾ ആഭ്യന്തര മന്ത്രി അവലോകനം ചെയ്തു.
എല്ലാ പൗരന്മാരുടെയും ക്ഷേമവും സുരക്ഷയും ഉറപ്പ് വരുത്താൻ മോദി ഗവണ്മെന്റ് പ്രതിജ്ഞാബദ്ധമെന്ന് : ശ്രീ അമിത് ഷാ
കേന്ദ്ര ആഭ്യന്തര കാര്യ മന്ത്രി ശ്രീ അമിത് ഷായുടെ അധ്യക്ഷതയിൽ കോവിഡ് 19-തിന് എതിരെ കൈക്കൊണ്ട നടപടികൾ ചർച്ച ചെയ്യാനുള്ള അവലോകന യോഗം ഇന്ന് ന്യൂ ഡെൽഹിയിൽ ചേർന്നു
മാർച്ച് 25-ന് രാജ്യത്ത് ലോക്ക് ഡൗണിൽ നിലവിൽ വന്ന ശേഷമുള്ള മൂന്നാമത് അവലോകന യോഗം ആയിരുന്നു ഇത്.
യോഗത്തിൽ, പ്രധാന മന്ത്രിയുടെ നിർദേശം പ്രകാരം, നിത്യോപയോഗ സാധനങ്ങൾ സാധാരണ ജനങ്ങളിൽ എത്തിക്കുന്നതിന് എല്ലാ നടപടികളും ഗവണ്മെന്റ് കൈകൊണ്ടുവരുകയാണെന്ന് ശ്രീ ഷാ അറിയിച്ചു.
(എല്ലാ പൗരന്മാരുടെയും ക്ഷേമവും സുരക്ഷയും ഉറപ്പ് വരുത്താൻ ഗവണ്മെന്റ് പ്രതിജ്ഞബദ്ധമാണെന്നും അദ്ദേഹം കൂട്ടിച്ചേർത്തു.
ആഭ്യന്തര കാര്യ സഹമന്ത്രിമാർ, ശ്രീ നിത്യാനന്ദ റായ് , ശ്രീ കിഷൻ റെഡ്ഡി എന്നിവരും മറ്റു ഉന്നത ഉദ്യോഗസ്ഥരും യോഗത്തിൽ പങ്കെടുത്തു. സാമൂഹിക അകലം പാലിച്ചു കൊണ്ടാണ് യോഗം നടന്നത്.
ഉരുക്ക് മന്ത്രാലയം
മർച്ചന്റ്സ് ചേംബർ ഓഫ് കോമേഴ്സ് ആൻഡ് ഇൻഡസ്ട്രിയുടെ 119-ാം വാർഷിക പൊതുയോഗത്തെ ശ്രീ ധർമ്മേന്ദ്ര പ്രധാൻ അഭിസംബോധന ചെയ്തു
സ്വയംപര്യാപ്ത ഭാരതം ആഗോള സമ്പദ് വ്യവസ്ഥയ്ക്ക് കരുത്തുപകരും എന്ന് പെട്രോളിയം-പ്രകൃതി വാതക-സ്റ്റീൽ വകുപ്പ് മന്ത്രി ശ്രീ ധർമ്മേന്ദ്ര പ്രധാൻ. മർച്ചന്റ്സ് ചേംബർ ഓഫ് കോമേഴ്സ് ആൻഡ് ഇൻഡസ്ട്രിയുടെ 119-ാം വാർഷിക പൊതുയോഗത്തെ അഭിസംബോധന ചെയ്യുകയായിരുന്നു അദ്ദേഹം.
(സ്വയംപര്യാപ്ത ഭാരതം എന്നതിലൂടെ ഇന്ത്യ അർത്ഥമാക്കുന്നത് സ്വയം കേന്ദ്രീകൃത സംവിധാനം അല്ലെന്നും, സ്വയംപര്യാപ്തത എന്ന ഭാരതീയ ദർശനത്തിൽ ലോകത്തിന്റെ മുഴുവൻ സന്തോഷം, സഹകരണം, സമാധാനം എന്നിവയ്ക്ക് പ്രാധാന്യമുണ്ടെന്നും കേന്ദ്ര മന്ത്രി വ്യക്തമാക്കി.
രാജ്യത്തിന്റെ നട്ടെല്ലാണ് ഉരുക്ക് വ്യവസായ മേഖല എന്ന് ശ്രീ പ്രധാൻ ചൂണ്ടിക്കാട്ടി. ലോകത്തിലെ തന്നെ രണ്ടാമത്തെ വലിയ ഉരുക്ക് ഉത്പാദക രാഷ്ട്രങ്ങളിൽ ഒന്നാണ് ഇന്ത്യ എങ്കിലും, രാജ്യത്തെ പ്രതിശീർഷ ഉരുക്ക് ഉപഭോഗം 74.1 കിലോഗ്രാം മാത്രമാണെന്നും, ഇത് ആഗോള ശരാശരിയായ 224.5 കിലോഗ്രാമിന്റെ മൂന്നിലൊന്ന് മാത്രമാണെന്നും അദ്ദേഹം ചൂണ്ടിക്കാട്ടി.
രാജ്യത്തെ ഉരുക്ക് ഉപഭോഗം വർധിപ്പിക്കാൻ ആവശ്യമായ ഒട്ടേറെ സാഹചര്യങ്ങളാണ് നമുക്ക് ചുറ്റുമുള്ളതെന്നും, ഉരുക്കിന്റ്റെ ഉപയോഗത്തിലൂടെ പരിസ്ഥിതി സൗഹൃദം, ഉയർന്ന ആയുസ്സ് തുടങ്ങിയ നേട്ടങ്ങൾ സ്വന്തമാക്കാനാകും എന്നും അദ്ദേഹം ഓർമ്മിപ്പിച്ചു.
രാജ്യത്തിന്റെ കിഴക്കൻ മേഖലയിലെ ഇന്റഗ്രേറ്റഡ് സ്റ്റീൽ ഹബ്ബ്, രാജ്യത്തിന്റെ ഉരുക്ക് വ്യവസായ മേഖലയുടെ മത്സരക്ഷമത വർധിപ്പിക്കുന്നതോടൊപ്പം, പ്രാദേശിക വികസനത്തിനും തൊഴിലവസരങ്ങളുടെ സൃഷ്ടിക്കും വഴി തുറക്കും എന്നും അദ്ദേഹം പ്രതീക്ഷ പ്രകടിപ്പിച്ചു. രാജ്യത്തെ വാതക വിതരണ ശൃംഖല, കിഴക്കൻ, വടക്കുകിഴക്കൻ മേഖലകളിലേക്കും വ്യാപിപ്പിക്കുകയാണ് എന്നും അദ്ദേഹം അറിയിച്ചു.
പ്രത്യേക സേവനങ്ങളും ഫീച്ചറുകളും
ഭിന്നശേഷിക്കാരായ കുട്ടികളുടെ അധ്യാപകർക്കും മാതാപിതാക്കൾക്കുമായി സംഘടിപ്പിക്കുന്ന ത്രിദിന ബോധവത്കരണ പരിപാടി ആരംഭിച്ചു
കേന്ദ്ര വാർത്താ വിതരണ പ്രക്ഷേപണ മന്ത്രലയത്തിൻ്റെ കീഴിൽ പ്രവർത്തിക്കുന്ന റീജിയണൽ ഔട്ട്റീച്ച് ബ്യൂറോ തിരുവനന്തപുരവും അസോസിയേഷൻ ഫോർ ദി ഇൻറലകച്വലി ഡിസേബൾഡ്  ഉം സംയുക്തമായി നടത്തുന്ന ഭിന്നശേഷിക്കാരായ കുട്ടികളുടെ അധ്യാപകർക്കും മാതാപിതാക്കൾക്കുമുള്ള ത്രിദിന ബോധവത്കരണ പരിപാടി ഇന്ന് ആരംഭിച്ചു.
കോവിഡ് മൂലം ഉയർന്നുവന്ന പുതിയ സാഹചര്യങ്ങളെയും വെല്ലുവിളികളെയും അഭിമുഖീകരിക്കാൻ ഭിന്നശേഷിയുള്ള കുട്ടികളുടെ അധ്യാപകരെയും മാതാപിതാക്കളെയും സജ്ജമാക്കുകയാണ് ഈ മൂന്ന് ദിവസത്തെ പരിപാടി ലക്ഷ്യമിടുന്നത്.
''ഭിന്നശേഷിക്കാരെ ഉൾക്കൊള്ളുന്നതും, അവർക്കു കൂടി പ്രാപ്യവും സുസ്ഥിരവും മെച്ചപ്പെട്ടതുമായ ഒരു കോവിഡാനന്തര ലോകം പണിതുയർത്താം'' എന്നതാണ് ഈ കഴിഞ്ഞ ഡിസംബർ മൂന്നിന് ആഘോഷിച്ച ഭിന്നശേഷിയുള്ളവർക്കായുള്ള അന്താരാഷ്ട്ര ദിനത്തിന്റെ സന്ദേശമെന്ന് ഇന്നത്തെ ക്ലാസ് നയിച്ച പ്രമുഖ മോട്ടിവേഷണൽ-എബിലിറ്റി ട്രെയിനർ ശ്രീ ബ്രഹ്മ നായകം മഹാദേവൻ പറഞ്ഞു. ഈ ലോകത്തെ ഭിന്നശേഷിക്കാരയവർക്കു കൂടുതൽ പ്രാപ്യമാക്കാനും അവരെ സമൂഹത്തിൽ ഉൾപ്പെടുത്തുന്നതിനും എല്ലാ ഭാഗത്തുനിന്നും ഒരു കൂട്ടായ ശ്രമം ഉണ്ടായിരിക്കണമെന്നും അദ്ദേഹം അഭിപ്രായപ്പെട്ടു.
കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിൻ്റെ സാമ്പത്തിക ഉപദേഷ്ടാവായ ശ്രീ.പി.കെ.അബ്ദുൾ കരീം, റീജിയണൽ ഔട്ട് റീച്ച് ബ്യൂറോ കേരള ലക്ഷദ്വീപ് മേഘലയുടെ ജോയിൻ്റ് ഡയറകടർ ഡോ. നീതു സോന, അസോസിയേഷൻ ഫോർ ദി ഇന്റലക്ച്വലി ഡിസേബിൾഡ്  ൻ്റെ ചെയർമാനായ റവ ഫാദർ റോയ് മാത്യൂ വടക്കേൽ, റീജിയണൽ ഔട്ട്റീച്ച് ബ്യൂറോ ഡെപ്യൂട്ടി ഡയറക്ടർ ശ്രീമതി കെ.എ. ബീന തുടങ്ങിയവർ പങ്കെടുത്തു.
അടുത്ത രണ്ടു ദിവസങ്ങളിലായി "കോവിഡ് 19 കാലഘട്ടത്തിൽ രക്ഷാകർത്തകൾക്കുള്ള നിർദേശങ്ങൾ", "ലൈംഗിക ആരോഗ്യവും അനുബന്ധ പ്രശ്നങ്ങളും കൈകാര്യം ചെയ്യൽ", "ഗാർഹിക തൊഴിൽ പരിശീലനം", "കോവിഡാനന്തര മാനസിക സാമൂഹിക പ്രശ്നങ്ങൾ" എന്നീ വിഷയങ്ങളിൽ പ്രഗത്ഭരായ വ്യക്തികളുടെ ക്ലാസുകൾ നടക്കും.
പ്രധാനമന്ത്രിയുടെ ഓഫീസ്
പ്രസിഡന്റ് പുടിനുമായി പ്രധാനമന്ത്രി നരേന്ദ്ര മോദി സംസാരിച്ചു ; ഉഭയകക്ഷി, മേഖലാ , ആഗോള വിഷയങ്ങൾ അവർ ചർച്ച ചെയ്തു
ജി 20 ഉച്ചകോടിയിൽ വിദേശകാര്യ മന്ത്രി റഷ്യയെ പ്രതിനിധീകരിക്കും
ഇന്ത്യയുടെ ജി20 പ്രസിഡൻസിക്ക് റഷ്യയുടെ സ്ഥിരമായ പിന്തുണക്ക് പ്രധാനമന്ത്രി നന്ദി അറിയിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി ടെലിഫോൺ സംഭാഷണം നടത്തി.
ഇരു നേതാക്കളും ഉഭയകക്ഷി സഹകരണത്തിന്റെ നിരവധി വിഷയങ്ങളിലെ പുരോഗതി അവലോകനം ചെയ്യുകയും ജോഹന്നാസ്ബർഗിൽ അടുത്തിടെ സമാപിച്ച ബ്രിക്സ് ഉച്ചകോടി ഉൾപ്പെടെ പരസ്പര ആശങ്കയുള്ള മേഖലാ , ആഗോള വിഷയങ്ങളിൽ കാഴ്ചപ്പാടുകൾ കൈമാറുകയും ചെയ്തു.
2023 സെപ്റ്റംബർ 9-10 തീയതികളിൽ ന്യൂഡൽഹിയിൽ നടക്കുന്ന ജി 20 ഉച്ചകോടിയിൽ പങ്കെടുക്കാനുള്ള തന്റെ അസൗകര്യം പ്രസിഡന്റ് പുടിൻ അറിയിക്കുകയും റഷ്യയെ പ്രതിനിധീകരിക്കുന്നത് റഷ്യൻ ഫെഡറേഷന്റെ വിദേശകാര്യ മന്ത്രി സെർജി ലാവ്റോവ് ആയിരിക്കുമെന്ന് വ്യക്തമാക്കുകയും ചെയ്തു.
റഷ്യയുടെ തീരുമാനം മാനിക്കുന്നുവെന്ന് പറഞ്ഞ പ്രധാനമന്ത്രി , ഇന്ത്യയുടെ ജി 20 പ്രസിഡൻസിക്ക് കീഴിലുള്ള എല്ലാ സംരംഭങ്ങൾക്കും റഷ്യയുടെ സ്ഥിരമായ പിന്തുണക്ക് പ്രസിഡന്റ് പുടിന് നന്ദി പറഞ്ഞു.
ബന്ധം തുടരാൻ ഇരു നേതാക്കളും സമ്മതിച്ചു.
ND
(
ശാസ്ത്ര സാങ്കേതിക മന്ത്രാലയം
രാജ്യത്തെ ആദ്യത്തെ ഹൃദയ പരിക്ഷീണത  ഗവേഷണത്തിനായുള്ള 'ബയോബാങ്ക്' ശ്രീ ചിത്രയില് വ്യാഴാഴ്ച ഓണ്ലൈന് ആയി ഉദ്ഘാടനം ചെയ്യും
85 ലക്ഷം രൂപ ചിലവാക്കി ശ്രീ ചിത്ര തിരുനാള് ഇന്സ്റ്റിട്യൂട്ടില് സജ്ജീകരിച്ച, ഹൃദയ-പരിക്ഷീണത ഗവേഷണത്തിനായുള്ള രാജ്യത്തെ ആദ്യ ബയോ ബാങ്ക്, ഇന്ത്യന് കൗണ്സില് ഓഫ് മെഡിക്കല് റിസര്ച്ച് ഡയറക്ടര് ജനറല് പ്രൊഫസര്. ബല്റാം ഭാര്ഗവ ആഗസ്റ്റ് 5 നു വ്യാഴാഴ്ച വൈകുന്നേരം 3 മണിക്ക് ഓണ്ലൈന് ആയി ഉദ്ഘാടനം ചെയ്യും. നീതി ആയോഗ് മെമ്പറും ശ്രീ ചിത്ര തിരുനാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സസ് ആന്ഡ് ടെക്നോളജി പ്രസിഡന്റുമായ ഡോക്ടര്. വി കെ സാരസ്വത്, കേന്ദ്ര ശാസ്ത്ര സാങ്കേതിക വകുപ്പ് സെക്രട്ടറി ഡോക്ടര് ആശുതോഷ് ശര്മ്മ എന്നിവര് ചടങ്ങില് ഓണ്ലൈന് ആയി പങ്കെടുക്കും.
ഹൃദയ പരിക്ഷീണത അഥവാ ''ഹാര്ട്ട് ഫൈല്യൂര്'' ഭാരതത്തിലെ ഒരു പ്രധാന ആരോഗ്യ പ്രശ്നമായി ഉയര്ന്നുവരുന്നു, സാധാരണ ക്യാന്സറുകളേക്കാളും, ഹൃദയ പരിക്ഷീണത മൂലമുള്ള മരണനിരക്കാണ് രാജ്യത്തു കൂടുതലായി റിപ്പോര്ട്ട് ചെയ്യപ്പെടുന്നത്. അതിനാല് ഈ മേഖലയില് കൂടുതല് ശ്രദ്ധയും ഗവേഷണങ്ങളും ആവശ്യമായതിനാല് കേന്ദ്ര ആരോഗ്യ ഗവേഷണ സ്ഥാപനമായ ഐസിഎംര് -, തിരുവനന്തപുരം ശ്രീ ചിത്രക്കു, നാഷണല് സെന്റര് ഫോര് അഡ്വാന്സ്ഡ് റിസര്ച്ച് ആന്ഡ് എക്സലന്സ്, ബയോബാങ്ക് ഉള്പ്പടെയുള്ള ഹൃദയ പരിക്ഷീണത ഗവേഷണത്തിനായി അഞ്ചു കോടി രൂപയുടെ ഫണ്ട് അനുവദിച്ചിരുന്നു.
ബയോബാങ്ക് സൗകര്യങ്ങളില് -4, -20, -80 ഡിഗ്രി ഫ്രീസറുകളും,
-140 ഡിഗ്രിയില് വര്ഷങ്ങളോളം ജൈവ സാമ്പിളുകള് സൂക്ഷിക്കാന് കഴിയുന്ന ഒരു ദ്രാവക നൈട്രജന് സംഭരണ സംവിധാനവും ഉള്പ്പെടുന്നുവെന്ന് പദ്ധതിയുടെ പ്രധാന ഗവേഷകനും കാര്ഡിയോളജി വിഭാഗം പ്രൊഫസറും ആയ ഡോ. ഹരികൃഷ്ണന് എസ് അറിയിച്ചു . നിലവില് 25000 ബയോസാമ്പിള് സൂക്ഷിക്കാനുള്ള സൗകര്യം ബയോബാങ്കില് ഉണ്ട് .
രക്ത സാമ്പിളുകള്, സിറം സാമ്പിളുകള്, ഓപ്പണ് ഹാര്ട്ട് സര്ജറി സമയത്ത് ലഭിക്കുന്ന ടിഷ്യു സാമ്പിളുകള്, പെരിഫറല് ബ്ലഡ് മോണോ ന്യൂക്ലിയര് കോശങ്ങള് , ഹൃദയ പരിക്ഷീണിത രോഗികളില് നിന്ന് ശേഖരിച്ച ജനിതക സാമ്പിളുകള് എന്നിവ ബയോ ബാങ്ക് ചെയ്യുവാനുള്ള ബയോസ്പെസിമെന്സില് ഉള്പ്പെടുന്നു. ഐസിഎംആറില് നിന്നുള്ള പ്രതിനിധി ഉള്പ്പെടുന്ന സാങ്കേതിക ഉപദേശക സമിതിയാണ് ബയോബാങ്ക് പ്രവര്ത്തനം നിയന്ത്രിക്കുന്നത്. പ്രസ്തുത ബയോബാങ്ക് ഹൃദയ പരിക്ഷീണിത ഗവേഷണങ്ങള്ക്കു മുതല്ക്കൂട്ടാണെന്ന് ശ്രീ ചിത്ര തിരുനാള് ഇന്സ്റ്റിറ്റ്യൂട്ട് ഡയറക്ടര് പ്രൊഫസര് അജിത് കുമാര് വി കെ അഭിപ്രായപ്പെട്ടു. ഗവേഷണങ്ങള്ക്കും, രോഗ നിര്ണയങ്ങള്ക്കും കൂടുതല് വ്യക്തതയും, മോളിക്യൂലര് പഠനങ്ങള്ക്കും ഹൃദയ പരിക്ഷീണിത മൂലകാരണ അനുബന്ധ ഗവേഷണങ്ങള്ക്കും ബയോ ബാങ്ക് നിര്ണായക പങ്കു വഹിക്കുമെന്നും പ്രൊഫസര് അജിത്കുമാര് അറിയിച്ചു
സാമ്പിളുകള് ദാനം ചെയ്യാന് തയ്യാറുള്ള രോഗികളില് നിന്നുള്ള സമ്മതപത്രം അനുസരിച്ചാണ് ബയോ-സാമ്പിളുകള് ശേഖരിക്കുന്നത്. ഫിസിയോളജിക്കല് അളവുകള്, ഇസിജി പോലുള്ള ഇമേജിംഗ് ഡാറ്റ, എക്കോകാര്ഡിയോഗ്രാഫി, എംആര്ഐ, പരിശോധന വിവരങ്ങള് എന്നിവ ക്ലിനിക്കല് ഡാറ്റയുമായി ബന്ധിപ്പിക്കും.
ബന്ധപ്പെട്ട ഗവേഷണങ്ങളില് താല്പ്പര്യമുള്ള മറ്റു ഗവേഷകര്ക്കും ക്ലിനിക്കുകള്ക്കും ശ്രീ ചിത്രയിലെ ഗവേഷണ പദ്ധതിക്കൊപ്പം സഹകരിക്കാവുന്നതുമാണ്. ഹൃദയ പേശികളില് കട്ടി കൂടുതല് കാരണം ഉണ്ടാകുന്ന ഹൃദയ പരിക്ഷീണതയെ കുറിച്ചുള്ള  ഗവേഷണത്തിനായി ഇന്സ്റ്റെം ബാംഗ്ലൂരുമായി ശ്രീ ചിത്ര ബയോബാങ്ക് ധാരണാപത്രം ഒപ്പിട്ടു കഴിഞ്ഞു.ഗവേഷണങ്ങളില് എല്ലാ ധാര്മ്മിക മാര്ഗ്ഗനിര്ദ്ദേശങ്ങളും പാലിക്കേണ്ടതുണ്ട്, കൂടാതെ ശ്രീ ചിത്രയുടെ - യുടെ എത്തിക്സ് കമ്മിറ്റിയുടെ അംഗീകാരവും വേണം.
(ഉദ്ഘാടന ചടങ്ങ് ഓണ്ലൈന് ലൈവ് ആയി വീക്ഷിക്കുവാന് ഈ ലിങ്ക് ഉപയോഗിക്കുക https://youtu.be/QhqBs82Rfwc
ആരോഗ്യ, കുടുംബക്ഷേമ മന്ത്രാലയം
തുടര്ച്ചയായി രണ്ടാം ദിവസവും എട്ട് ലക്ഷത്തിലധികം പ്രതിദിന പരിശോധനകളെന്ന നേട്ടത്തില് ഇന്ത്യ
തുടര്ച്ചയായി രണ്ടാം ദിവസവും എട്ട് ലക്ഷത്തിലധികം പ്രതിദിന പരിശോധനകള് രാജ്യത്ത് നടന്നു. കഴിഞ്ഞ 24 മണിക്കൂറില് 8,01,518 സാംപിളുകളാണ് പരിശോധിച്ചത്.
നാളിതു വരെയുള്ള പരിശോധനകളുടെ എണ്ണം 3,17,42,782 ആയി. ദശലക്ഷത്തിലെ പരിശോധനയും 23,002 ആയി വര്ദ്ധിച്ചു.
2020 ജനുവരിയില് ഒരു ലാബ് ഉണ്ടായിരുന്ന സ്ഥാനത്ത് ഇന്ന് 1486 ലാബുകളാണ് കോവിഡ് പരിശോധനയ്ക്കായി രാജ്യത്തുള്ളത്. ഇതില് 975 എണ്ണം ഗവണ്മെന്റ് മേഖലയിലും 511 എണ്ണം സ്വകാര്യ മേഖലയിലുമാണ്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
(
രാജ്യരക്ഷാ മന്ത്രാലയം
ഓപ്പറേഷന് സമുദ്രസേതു ഘട്ടം 2 ന്റെ ഭാഗമായി ഐഎന്എസ് ജലാശ്വാ മാലിയില് നിന്ന് ഇന്ത്യന് പൗരന്മാരുമായി പുറപ്പെട്ടു
ഇന്ത്യന് നാവികസേനയുടെ കപ്പലായ ജലാശ്വ, 588 ഇന്ത്യന് പൗരന്മാരുമായി മാലിദ്വീപിലെ മാലി തുറമുഖത്തു നിന്ന് 2020 മെയ് 15 പുറപ്പെട്ടു. വിദേശ രാജ്യങ്ങളില് കുടുങ്ങി കിടക്കുന്ന ഇന്ത്യന് പൗരന്മാരെ ഇവിടെ കടല് മാര്ഗ്ഗം തിരികെ എത്തിക്കുന്നതിന് രാഷ്ട്രം നടത്തുന്ന പരിശ്രമങ്ങളില് ഇന്ത്യന് നാവിക സേനയുടെ സംഭാവനയാണ് ഓപ്പറേഷന് സമുദ്ര സേതു. ജലാശ്വയില് യാത്രക്കാരായി ആറു ഗര്ഭിണികളും 21 കുട്ടികളും ഉണ്ട്. ഇന്നു രാവിലെ കപ്പല് മാലിയില് നിന്നു കൊച്ചിക്കു പുറപ്പെട്ടു.
പ്രധാനമന്ത്രിയുടെ ഓഫീസ്
പുരുഷ ലോക ബോക്സിംഗ് ചാമ്പ്യൻഷിപ്പിൽ മെഡൽ നേടിയ ബോക്സർമാരെ പ്രധാനമന്ത്രി അഭിനന്ദിച്ചു
താഷ്കന്റിൽ നടന്ന ലോക ബോക്സിംഗ് ചാമ്പ്യൻഷിപ്പിൽ ആദ്യമായി മെഡൽ നേടിയ ദീപക് ഭോറിയ, ഹുസാമുദ്ദീൻ, നിശാന്ത് ദേവ് എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര കായിക യുവജനകാര്യ മന്ത്രി ശ്രീ അനുരാഗ് സിംഗ് താക്കൂറിന്റെ ട്വീറ്റ് റീട്വീറ്റ് ചെയ്തുകൊണ്ട് പ്രധാനമന്ത്രി പറഞ്ഞു;
“ദീപക് ഭോറിയ, ഹുസാമുദ്ദീൻ, നിശാന്ത് ദേവ് എന്നിവർക്ക് അഭിനന്ദനങ്ങൾ. അവരുടെ നേട്ടങ്ങൾ വളരെ പ്രചോദനകരമാണ്. ”
Congratulations to @Deepakbhoria19, @Hussamboxer and @nishantdevjr. Their accomplishments are very inspiring. https://t.co/T8FF8AUISb
— Narendra Modi  May 11, 2023
റെയില്വേ മന്ത്രാലയം
ഓക്സിജൻ എക്സ്പ്രസ്സുകൾ 18, 980 മെട്രിക് ടണ്ണിൽ കൂടുതൽ ലിക്വിഡ് മെഡിക്കൽ ഓക്സിജൻ -LMO രാജ്യത്തിൻറെ വിവിധ ഭാഗങ്ങളിൽ വിതരണം ചെയ്തു
ന്യൂഡൽഹി, മെയ് 27 , 2021
വിവിധ സംസ്ഥാനങ്ങളിലേക്ക് ലിക്വിഡ് മെഡിക്കൽ ഓക്സിജൻ  എത്തിച്ച് ആശ്വാസം പകരുന്നതിനുള്ള യാത്ര ഇന്ത്യൻ റെയിൽവേ തുടരുകയാണ്. കേരളം  ഉൾപ്പെടെ 15 സംസ്ഥാനങ്ങളിലേക്ക് ഇതുവരെ 1141 ടാങ്കറുകളിലായി ഇന്ത്യൻ റെയിൽവേ 18980 മെട്രിക് ടൺ എൽഎംഒ വിതരണം ചെയ്തു. 284 ഓക്സിജൻ എക്സ്പ്രസ്സുകളാണ് ഇതുവരെ യാത്ര പൂർത്തിയാക്കിയത് .
ഓക്സിജൻ എക്സ്പ്രസ് ഇന്നലെ വിതരണം ചെയ്ത 1195 മെട്രിക് ടൺ ,ഓക്സിജൻ ദുരിതാശ്വാസത്തിന്റെ ഏറ്റവും ഉയർന്ന ഒറ്റ ദിവസത്തെ ലോഡാണ് .ഇതിനു മുമ്പത്തെ ഏറ്റവും ഉയർന്നത് 2021 മെയ് 23 ന് എത്തിച്ച 1142 മെട്രിക് ടൺ ആയിരുന്നു .
.ഓക്സിജൻ വിതരണ സ്ഥലങ്ങളിലേക്കു വേഗത്തിൽ എത്താനായി റെയിൽവേ വിവിധ റൂട്ടുകൾ തയ്യാറാക്കുകയും സംസ്ഥാനങ്ങളുടെ ആവശ്യകതയ്ക്കനുസരിച്ച് സ്വയം സന്നദ്ധരായിരിക്കുകയും ചെയുന്നു. ലിക്വിഡ് മെഡിക്കൽ ഓക്സിജൻ കൊണ്ടുവരുന്നതിനായി സംസ്ഥാനങ്ങളാണ് ഇന്ത്യൻ റെയിൽവേയ്ക്ക് ടാങ്കറുകൾ നൽകുന്നത്.
ഓക്സിജൻ ദുരിതാശ്വാസം സാധ്യമായ വേഗതയിൽ എത്തുന്നുവെന്ന് ഉറപ്പാക്കുന്നതിനു വേണ്ടി ഈ നിർണായക ചരക്ക് തീവണ്ടികളുടെ ശരാശരി വേഗത മിക്ക കേസുകളിലും , പ്ര ത്യേകിച്ചും ദീർഘ ദൂര വണ്ടികളിൽ 55 ന് മുകളിലാണ്. ഓക്സിജൻ ഏറ്റവും വേഗത്തിൽ നിശ്ചയിക്കപ്പെട്ട സമയപരിധിക്കുള്ളിൽ എത്തുന്നുവെന്ന് ഉറപ്പാക്കുന്നതിനായി ഈ തീവണ്ടികൾ.ഉയർന്ന മുൻഗണനയുള്ള ഗ്രീൻ കോറിഡോറിലൂടെ ഓടിക്കുകയും , വിവിധ മേഖലകളിലെ ഓപ്പറേഷൻ ടീമുകൾ ഏറ്റവും വെല്ലുവിളി നിറഞ്ഞ സാഹചര്യങ്ങളിലും മുഴുവൻ സമയവും പ്രവർത്തിക്കുകയും ചെയുന്നു.
വ്യത്യസ്ത വിഭാഗങ്ങളിലെ ജീവനക്കാരുടെ മാറ്റങ്ങൾക്കായി അനുവദിക്കപ്പെട്ട സാങ്കേതിക സ്റ്റോപ്പേജുകൾ 1 മിനിറ്റായി കുറച്ചിട്ടുണ്ട്.ട്രാക്കുകളിലെ മാർഗ തടസ്സങ്ങൾ നീക്കി തുറന്നിടുകയും ഓക്സിജൻ വഹിച്ചുകൊണ്ടുള്ള ട്രെയിനുകളുടെ യാത്ര ഭംഗമില്ലാതെ തുടരുന്നു എന്ന് ഉറപ്പു വരുത്താൻ ഉയർന്ന ജാഗ്രത പാലിക്കുകയും ചെയ്യുന്നു .
(